Schwaz
Schwaz je grad na zapadu 
Austrije od 13,248 stanovnika.

Schwaz je i administrativni centar Okruga Schwaz.

Geografske karakteristike 

Schwaz leži u Tirolu u kotlini rijeke Inn, u podnožju planina Kellerjoch (2,344) i Eiblschrofen, udaljen 30 km istočno od Innsbrucka.

Historija 

Schwaz je rudarsko naselje još od brončanog doba, koji je svoj zenit imao početkom 16. vijeka za Habsburgške monarhije, nakon što su negdje oko 1409. otkrivene velike naslage srebra.

Rudnici Schwaza bili su ekonomska baza moći cara Svetog Rimskog Carstva Maksimilijana I. Za njegove vladavine grad je izrastao u bogat financijski centar 
monarhije u usponu, ravan po svemu bogatim sjevernotalijanskim gradovima onoga doba, sa konzulatima i reprezentativnim palačama, kao što je ona porodice Fugger iz Augsburga.
U to vrijeme u njemu je živio i poznati alhemičar Paracelsus, provodivši neka istraživanja o liječenju bolesti kod lokalnih rudara.

Prosperitet grada prekinut je prilično naglo oko 1550. otkrićem bogatijih nalazišta srebra u Americi, što je uzdrmalo trgovinu tom kovinom, pa rudnici iz Schwaza više nisu bili dovoljno konkurentni, nakon tog su ga napustili i financijeri, pa je grad izgubio svoju istaknutu poziciju u carstvu. Ai je Schwaz ostao simbol srednjovjekovnog rudarenja - rodonačelnik svih rudnika i kasnijih bajkolikoh predstava o tom zanimanju sa patuljcima po planinama koji se time bave.

Znamenitosti 

historijski centar grada - Altstadt, leži uz Inn, tu se nalazi glavna pješačka ulica Franz Josef, koja je unatoč požara koji ju je zahvatio 1809. još uvijek ima što za pokazati. Tu se nalazi barokizirana palača porodice Tannenberg-Enzenberg, Palača Fugger iz 1525. i trokatna Handelshaus (trgovačka kuća) podignuta između 1500. - 1509. koja danas služi kao gradska vijećnica.

Tu se nalazi i zamak Freundsberg iz 12. vijeka, na brežuljku visokom 170 metara koji dominira gradom.
U njemu je danas smješten mali regionalni muzej i Etnološki muzej Haus der Volker (Dom naroda), nastao na temelju kolekcije lokalnog fotografa Gerta Chesija, koji je veći dio svog radnog vijeka proveo u Africi i Aziji.

Najznačajnija znamenitost grada parohijska crkva Marijina uzačašća (Mariä Himmelfahrt) podignuta je za ekonomskog buma između 1460. - 1502. u gotičkom stilu.

Ona je jedna od najvećih crkava u Tirolu, uz koju su vezane dvije zanimljivosti, jedna je zvonik, podignut 1911., da podrži starijeg koji bi se inače strušio, druga je podjela mjesta unutar crkve. Crkveni brod je podjeljen drvenom pregradom na dva dijela, lijeva strana je bila rezervirana za bogate građane, dok su priprosti rudari morali sjediti desno.

Pored crkve značajan objekt je i franjevački samostan s gotičkim freskama iz 1515. u klaustru 

Jedna od najvećih atrakcija za turiste je stari rudnik srebra - Silberbergwerk, udaljen oko kilometar od centra grada. U njemu je 
preko 800 metara dugi tunel Sigmundsstollen, iz 1491. kog je moguće razgledati vlakom i vidjeti izložbu historije 
rudarskih tehnika.

Nedaleko od grada je selo Stans, u kom se nalazi renesansni dvorac Tratzberg, nekadašnja lovačka kuća cara Maksimilijana I, koji je danas pretvoren u regionalni muzej.

Privreda 

Schwaz je jedna od najpopularnijih turističkih destinacija Tirola, poznat ljubiteljima planinarenja i skijašima kao dobro skijalište.

Pobratimski gradovi 

 , Bourg-de-Péage
 , Mindelheim
 , Termeno
 , Trento
 , Verbania
 , Satu Mare
 , Sant Feliu de Guíxols
 , East Grinstead

Izvori

Vanjske veze 

 Službene stranice Schwaza  

Gradovi u Austriji